title: 2019 m. sausio 14 d. Komisijos įgyvendinimo reglamentas (ES) 2019/59, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės aliumininiams radiatoriams nustatomas galutinis antidempingo muitas

text:
15.1.2019

                  LT

                  Europos Sąjungos oficialusis leidinys

                  L 12/13

         KOMISIJOS ĮGYVENDINIMO REGLAMENTAS (ES) 2019/59
         2019 m. sausio 14 d.
         kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės aliumininiams radiatoriams nustatomas galutinis antidempingo muitas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 11 straipsnio 2 dalį,
         kadangi:
         1.   PROCEDŪRA
         1.1.   Galiojančios priemonės

                     (1)

                     2012 m. lapkričio mėn., atlikus antidempingo tyrimą (toliau – pradinis tyrimas) Taryba Įgyvendinimo reglamentu (ES) Nr. 1039/2012 (2) (toliau – galutinis reglamentas) nustatė galutinį antidempingo muitą importuojamiems Kinijos Liaudies Respublikos (toliau – KLR) kilmės aliumininiams radiatoriams, kurių KN kodai šiuo metu yra ex 7615 10 10, ex 7615 10 80, ex 7616 99 10 ir ex 7616 99 90 (TARIC kodai 7615101010, 7615108010, 7616991091, 7616999001 ir 7616999091);

                     (2)

                     galutiniu reglamentu nustatytas įvairaus dydžio antidempingo muitas: nuo 12,6 iki 56,2 % dydžio atrinktų eksportuojančių gamintojų, 21,2 % – neatrinktų bendradarbiaujančių bendrovių ir 61,4 % – visų kitų KLR bendrovių importui.

               1.2.   Priemonių galiojimo termino peržiūros inicijavimas

                     (3)

                     2017 m. vasario 15 d.Europos Sąjungos oficialiajame leidinyje Komisija paskelbė pranešimą apie artėjančią antidempingo priemonių, taikomų KLR kilmės aliumininiams radiatoriams, galiojimo termino pabaigą (3);

                     (4)

                     2017 m. birželio 30 d. Tarptautinės aliumininių radiatorių gamintojų asociacijos ribotos atsakomybės konsorciumas (anglų k. – International Association of Aluminium Radiator Manufacturers Limited Liability Consortium, AIRAL S.c.r.l.) (toliau – pareiškėjas), atstovaujantis gamintojams, kurie pagamina daugiau kaip 25 % visų aliumininių radiatorių Europos Sąjungoje (toliau – Sąjunga), pateikė prašymą atlikti peržiūrą pagal pagrindinio reglamento 11 straipsnio 2 dalį.

                     (5)

                     Pareiškėjo prašymas grindžiamas tuo, kad pasibaigus priemonių galiojimui dempingas veikiausiai tęstųsi ir Sąjungos pramonei daroma žala pasikartotų.

                     (6)

                     Nustačiusi, kad yra pakankamai įrodymų, pagrindžiančių priemonių galiojimo termino peržiūros inicijavimą, Komisija 2017 m. lapkričio 9 d.Europos Sąjungos oficialiajame leidinyje paskelbė pranešimą apie inicijavimą (4) (toliau – pranešimas apie inicijavimą).

               1.3.   Suinteresuotosios šalys

                     (7)

                     Pranešime apie inicijavimą Komisija paragino visas suinteresuotąsias šalis pranešti apie save, kad galėtų dalyvauti tyrime. Komisija pranešė konkrečiai pareiškėjui; žinomiems Sąjungos gamintojams ir jų asociacijoms, Žinomiems Sąjungoje esantiems aliumininių radiatorių gamintojams; taip pat žinomiems KLR eksportuotojams apie priemonių galiojimo termino peržiūros inicijavimą ir pakvietė juos bendradarbiauti.

                     (8)

                     Pranešime apie inicijavimą Komisija teigė ketinanti Rusiją pasirinkti kaip trečiąją rinkos ekonomikos šalį (toliau – panaši šalis), kaip apibrėžta pagrindinio reglamento 2 straipsnio 7 dalyje. Komisija taip pat teigė, kad remiantis jos turima informacija kiti rinkos ekonomikos gamintojai gali būti įsikūrę Turkijoje, Taivane, Malaizijoje, Irane, Argentinoje ir Ukrainoje.

                     (9)

                     Komisija apie inicijavimą pranešė Rusijos gamintojams ir paragino juos dalyvauti tyrime. Komisija apie tyrimo inicijavimą taip pat pranešė Argentinos, Bosnijos ir Hercegovinos, buvusiosios Jugoslavijos Respublikos Makedonijos, Irano, Japonijos, Malaizijos, Rusijos, Šveicarijos, Taivano, JAV, Turkijos ir Ukrainos valdžios institucijoms ir paprašė pateikti informacijos apie aliumininių radiatorių gamybą ir pardavimą tose šalyse, taip pat visų atitinkamų gamintojų kontaktinius duomenis.

                     (10)

                     Visos suinteresuotosios šalys turėjo galimybę pateikti pastabų dėl tyrimo inicijavimo ir paprašyti, kad Komisija ir (arba) prekybos bylas nagrinėjantis pareigūnas jas išklausytų. Nė viena suinteresuotoji šalis neprašė jos išklausyti.

               1.3.1.   Atranka

                     (11)

                     Pranešime apie inicijavimą Komisija nurodė, kad ji gali vykdyti suinteresuotųjų šalių atranką pagal pagrindinio reglamento 17 straipsnį.

               1.3.1.1.   Sąjungos gamintojų atranka

                     (12)

                     Pranešime apie inicijavimą Komisija nurodė preliminariai atlikusi Sąjungos gamintojų atranką.

                     (13)

                     Pagal pagrindinio reglamento 17 straipsnio 1 dalį Komisija bendroves atrinko remdamasi didžiausia tipiška pardavimo apimtimi, kurią būtų galima ištirti per turimą laiką.

                     (14)

                     Laikinai atrinkti keturi Sąjungos gamintojai, kurie pagamina apie 80 % viso Sąjungos pramonės parduodamo kiekio. Komisija paragino suinteresuotąsias šalis teikti pastabas dėl preliminariai atrinktų bendrovių, tačiau jokių pastabų negavo.

               1.3.1.2.   Importuotojų atranka

                     (15)

                     Kad galėtų nuspręsti, ar atranka būtina (o jei būtina – kad galėtų atrinkti bendroves), Komisija pranešime apie inicijavimą paprašė visų importuotojų ir jiems atstovaujančių asociacijų pranešti apie save ir pateikti konkrečią reikalingą informaciją. Apie save pranešė du importuotojai. Atsižvelgiant į šį nedidelį bendrovių skaičių atranka nebuvo būtina.

               1.3.1.3.   Eksportuojančių gamintojų atranka

                     (16)

                     Kad galėtų nuspręsti, ar atranka būtina (o jei būtina, kad galėtų atrinkti bendroves), Komisija paprašė visų KLR eksportuojančių gamintojų pateikti pranešime apie inicijavimą nurodytą informaciją. Be to, Komisija paprašė KLR valdžios institucijų nurodyti kitus eksportuojančius gamintojus, jei tokių yra, kurie galbūt norėtų dalyvauti tyrime, ir (arba) su jais susisiekti.

                     (17)

                     Nė vienas KLR eksportuojančių gamintojų pranešimo apie inicijavimą I priede atrankai atlikti prašomos informacijos nepateikė.

               1.3.2.   Naudotojai

                     (18)

                     Komisija pranešime apie inicijavimą paragino naudotojus, jiems atstovaujančias asociacijas ir vartotojams atstovaujančias organizacijas pranešti apie save ir bendradarbiauti. Apie save nepranešė nei Sąjungos naudotojai, nei jų asociacijos.

               1.3.3.   Klausimynai ir tikrinamieji vizitai

                     (19)

                     Komisija išsiuntė klausimynus visoms toliau išvardytoms šalims ir visoms kitoms bendrovėms, kurios pranešė apie save per pranešime apie inicijavimą nustatytą terminą.

                     (20)

                     Tai buvo keturi atrinkti Sąjungos gamintojai, pareiškėjas, du bendradarbiaujantys importuotojai ir Argentinos, Irano, Japonijos, Malaizijos, Rusijos, Šveicarijos, Taivano, buvusiosios Jugoslavijos Respublikos Makedonijos, Turkijos ir Ukrainos gamintojai.

                     (21)

                     Klausimyno atsakymus pateikė keturi atrinkti Sąjungos gamintojai, vienas importuotojas, pareiškėjas ir Ukrainos gamintojas.

                     (22)

                     Komisija rinko ir tikrino visą informaciją, kuri, jos manymu, reikalinga dempingo ir žalos tęsimosi ar pasikartojimo tikimybei nustatyti; taip pat nustatyti, ar antidempingo priemonių tolesnis taikymas neprieštarautų Sąjungos interesams.

                     (23)

                     Tikrinamieji vizitai surengti tokių bendrovių patalpose:

                                 a)

                                 Sąjungos gamintojų:

                                             —

                                             „Fondital“, Breša, Italija,

                                             —

                                             „Global Radiatori“, Breša, Italija,

                                             —

                                             „Radiatori 2000“, Bergamas, Italija,

                                             —

                                             „Armatura“, Krokuva, Lenkija;

                                 b)

                                 Sąjungos importuotojų:

                                             —

                                             „Armatura“, Krokuva, Lenkija;

                                 c)

                                 panašios šalies gamintojų:

                                             —

                                             „San Teh Raj“, Odesa, Ukraina.

               1.4.   Peržiūros tiriamasis laikotarpis ir nagrinėjamasis laikotarpis

                     (24)

                     Atliekant dempingo ir žalos tęsimosi arba pasikartojimo tikimybės tyrimą buvo nagrinėjamas 2016 m. spalio 1 d. – 2017 m. rugsėjo 30 d. laikotarpis (toliau – peržiūros tiriamasis laikotarpis arba PTL).

                     (25)

                     Tiriant žalos tęsimosi arba pasikartojimo tikimybei svarbias tendencijas buvo nagrinėjamas laikotarpis nuo 2014 m. sausio 1 d. iki peržiūros tiriamojo laikotarpio pabaigos (toliau – nagrinėjamasis laikotarpis).

               2.   NAGRINĖJAMASIS PRODUKTAS IR PANAŠUS PRODUKTAS
         2.1.   Nagrinėjamasis produktas

                     (26)

                     Nagrinėjamasis produktas baigiančios galioti peržiūros laikotarpiu yra toks pats produktas, kaip ir atliekant pradinį tyrimą – KLR kilmės aliumininiai radiatoriai ir šiuos radiatorius sudarantys elementai arba sekcijos, kurių KN kodai šiuo metu yra ex 7615 10 10, ex 7615 10 80, ex 7616 99 10 ir ex 7616 99 90 (TARIC kodai 7615101010, 7615108010, 7616991091, 7616999001 ir 7616999091), neatsižvelgiant į tai, ar tokie elementai yra surinkti į rinkinius, išskyrus elektrinius radiatorius, jų elementus ir sekcijas (toliau – nagrinėjamasis produktas).

               2.2.   Panašus produktas

                     (27)

                     Atlikus tyrimą nustatyta, kad toliau išvardytų produktų pagrindinės fizinės ir techninės savybės ir pagrindinė naudojimo paskirtis yra tokios pačios:

                                 —

                                 nagrinėjamojo produkto,

                                 —

                                 Ukrainoje, kuri pasirinkta kaip panaši šalis, vidaus rinkoje gaminamo ir parduodamo produkto,

                                 —

                                 Sąjungoje Sąjungos pramonės gaminamo ir parduodamo produkto.

                     (28)

                     Komisija padarė išvadą, kad šie produktai yra panašūs produktai, kaip apibrėžta pagrindinio reglamento 1 straipsnio 4 dalyje.

               3.   DEMPINGO TĘSIMOSI ARBA PASIKARTOJIMO TIKIMYBĖ
         3.1.   Dempingo tęsimosi arba pasikartojimo tikimybė

                     (29)

                     Pagal pagrindinio reglamento 11 straipsnio 2 dalį Komisija nagrinėjo, ar vykdomas dempingas ir ar yra tikimybė, kad pasibaigus priemonių, taikomų iš KLR importuojamiems produktams, galiojimui dempingas tęsis arba pasikartos.

               3.1.1.   Panaši šalis

                     (30)

                     Pagal pagrindinio reglamento 2 straipsnio 7 dalį normalioji vertė nustatoma remiantis kaina arba apskaičiuota verte rinkos ekonomikos trečiojoje šalyje. Šiuo tikslu reikėjo parinkti rinkos ekonomikos trečiąją šalį (toliau – panaši šalis).

                     (31)

                     Pranešimu apie inicijavimą Komisija suinteresuotąsias šalis informavo, kad tinkama panašia šalimi ketina pasirinkti Rusiją, ir paragino suinteresuotąsias šalis teikti pastabas. Pastabų negauta.

                     (32)

                     Komisija paprašė 60 panašaus produkto gamintojų iš Argentinos, Irano, Japonijos, Malaizijos, Rusijos, Šveicarijos, Taivano, buvusiosios Jugoslavijos Respublikos Makedonijos, Turkijos ir Ukrainos pateikti informaciją.

                     (33)

                     Komisija gavo tik vieną atsakymą iš Ukrainos gamintojo (San Teh Raj).

                     (34)

                     Kadangi kitų atsakymų negauta, o Ukrainos rinka šiuo tikslu laikoma tinkama tipine rinka atsižvelgiant į jos dydį, buvo nuspręsta, kad Ukraina yra tinkama panaši šalis pagal pagrindinio reglamento 2 straipsnio 7 dalį.

               3.1.2.   Normalioji vertė

                     (35)

                     KLR normalioji vertė nustatyta pagal pagrindinio reglamento 2 straipsnio 7 dalį remiantis iš panašios šalies bendradarbiaujančio gamintojo gauta informacija.

                     (36)

                     Komisija pirmiausia nagrinėjo, ar panašios šalies gamintojo bendra pardavimo vidaus rinkoje apimtis buvo tipiška. Pardavimas vidaus rinkoje laikomas tipišku, jei visa panašaus produkto pardavimo vidaus rinkoje nepriklausomiems pirkėjams apimtis sudarė ne mažiau kaip 5 % visos nagrinėjamojo produkto pardavimo per peržiūros tiriamąjį laikotarpį eksportui į Sąjungą apimties. Tuo remiantis nustatyta, kad panašios šalies gamintojo visas pardavimas buvo tipiškas.

                     (37)

                     Remiantis iš pareiškėjo gauta informacija, nėra aiškaus pagrindo produkto rūšiai nustatyti pagal penkis TARIC kodus, kurie įtraukti į tyrimo aprėptį. Visų produktų, kuriems priskirti minėti penki TARIC kodai, aprašymas iš tiesų yra identiškas „Aliumininiai radiatoriai ir juos sudarantys elementai ar sekcijos, neatsižvelgiant į tai, ar tokie elementai yra surinkti į rinkinius“. Tolesnė diferenciacija TARIC lygmeniu neatlikta. Penki TARIC kodai skiriasi dėl kitų kriterijų, pavyzdžiui, galutinio vartojimo paskirties ir gamybos metodo. Pavyzdžiui, jei radiatorius yra skirtas vidaus rinkai, jis priskiriamas prie 7615 tarifo pozicijos. Jeigu tas pats radiatorius yra naudojamas komerciniame arba pramoniniame pastate, jis priskiriamas prie 7616 tarifo pozicijos. Su eksploatavimu susiję kriterijai, pavyzdžiui, atiduodama galia, elemento matmenys ir svoris, į muitinės klasifikaciją nėra įtraukti.

                     (38)

                     Tuo remdamasi Komisija nusprendė nustatyti vieną svertinę vidutinę normaliąją vertę.

                     (39)

                     Tuo tikslu Komisija nustatė pelningo pardavimo vidaus rinkoje nepriklausomiems pirkėjams peržiūros tiriamuoju laikotarpiu dalį, kad galėtų nuspręsti, ar apskaičiuojant normaliąją vertę remtis faktiniu pardavimu vidaus rinkoje.

                     (40)

                     Normalioji vertė grindžiama faktine vidaus rinkos kaina neatsižvelgiant į tai, ar toks pardavimas pelningas, jeigu:

                                 a)

                                 produkto, parduoto grynąja pardavimo kaina, kuri yra lygi apskaičiuotoms gamybos sąnaudoms arba už jas didesnė, pardavimo apimtis sudarė daugiau kaip 80 % visos pardavimo apimties bei

                                 b)

                                 vidutinė svertinė pardavimo kaina yra lygi vieneto gamybos sąnaudoms arba už jas didesnė.

                     (41)

                     Išanalizavus pardavimą vidaus rinkoje nustatyta, kad daugiau kaip 80 % produktų pardavimas vidaus rinkoje buvo pelningas ir kad vidutinė svertinė pardavimo kaina buvo didesnė už gamybos sąnaudas. Todėl normalioji vertė buvo apskaičiuota kaip viso pardavimo vidaus rinkoje peržiūros tiriamuoju laikotarpiu kainų svertinis vidurkis.

               3.1.3.   Eksporto kaina

                     (42)

                     Komisija negavo jokių klausimyno atsakymų iš KLR eksportuojančių gamintojų. Kadangi eksportuojantys gamintojai nebendradarbiavo, pagal pagrindinio reglamento 18 straipsnio 1 dalį Komisija KLR eksportuojantiems gamintojams ir KLR valdžios institucijoms pranešė, kad jeigu nebus pakankamo eksportuojančių gamintojų bendradarbiavimo, Komisija savo išvadas gali grįsti turimais faktais. Komisija taip pat pabrėžė, kad turimais faktais grindžiama išvada susijusioms šalims gali būti mažiau palanki. Pastabų negauta. Todėl Komisija eksporto kainą nustatė remdamasi Eurostato importo statistiniais duomenimis (COMEXT).

                     (43)

                     Remiantis (37) konstatuojamąja dalimi nėra aiškaus pagrindo, kuriuo remiantis būtų galima nustatyti, kurių rūšių produktai klasifikuojami priskiriant šiuos penkis TARIC kodus, kurie buvo įtraukti į tyrimo aprėptį Todėl iš KLR importuojamiems aliumininiams radiatoriams nustatyta viena vidutinė svertinė eksporto kaina.

               3.1.4.   Palyginimas

                     (44)

                     Komisija palygino normaliąją vertę ir eksporto kainą remdamasi gamintojo kainomis EXW sąlygomis.

                     (45)

                     Tais atvejais, kai tai buvo pateisinama siekiant užtikrinti sąžiningą palyginimą, Komisija pagal pagrindinio reglamento 2 straipsnio 10 dalį pakoregavo normaliąją vertę ir eksporto kainą, kad būtų atsižvelgta į skirtumus, kurie daro poveikį kainoms ir kainų palyginamumui. Normalioji vertė padidinta 4–6 % dėl negrąžintinų PVM išlaidų, o eksporto kaina sumažinta 4–6 % dėl draudimo ir frachto išlaidų.

               3.1.5.   Dempingo skirtumas

                     (46)

                     Komisija palygino panašaus produkto vidutinę svertinę normaliąją vertę su panašaus produkto vidutine svertine viso eksporto į Sąjungą kaina, kaip nustatyta pagrindinio reglamento 2 straipsnio 11 ir 12 dalyse.

                     (47)

                     Tuo remdamasi Komisija nustatė, kad procentais išreikštas CIF kainos Sąjungos pasienyje prieš sumokant muitą dempingo skirtumas yra didesnis nei 15 %.

               3.2.   Importo raida, jeigu priemonės būtų panaikintos

                     (48)

                     Nustačiusi, kad peržiūros tiriamuoju laikotarpiu buvo vykdytas dempingas, Komisija analizavo, ar yra tikimybė, kad dempingas tęstųsi, jei priemonės būtų panaikintos. Analizuoti šie veiksniai: KLR nepanaudoti pajėgumai ir Sąjungos rinkos patrauklumas

                     (49)

                     Kadangi KLR eksportuojantys gamintojai nebendradarbiavo, dempingo tęsimosi tikimybės nagrinėjimas siekiant įvertinti importo raidą, jeigu priemonės būtų panaikintos, buvo grindžiamas Komisijos turima informacija, kuri buvo pateikta prašyme dėl peržiūros ir gauta iš kitų nepriklausomų šaltinių, kaip antai oficiali importo statistika ir per tyrimą iš suinteresuotųjų šalių gauta informacija. Į prašyme pateiktą informaciją buvo įtraukti Kinijos verslo konsultantų atlikto tyrimo duomenys ir Europos Sąjungos prekybos rūmų Kinijoje paskelbta ataskaita (5)„Perteklinis pajėgumas Kinijoje“. Suinteresuotosios šalys neginčijo pareiškėjo pateiktos informacijos apie pajėgumus. Komisija nenustatė šiai informacijai prieštaraujančių įrodymų.

               3.2.1.   KLR nepanaudoti pajėgumai

                     (50)

                     Atliekant tyrimą analizuotas Kinijos aliumininių radiatorių gamybos nepanaudotų pajėgumų dydis nagrinėjant du galimus scenarijus. Priklausomai nuo pasirinkto scenarijaus, nepanaudoti pajėgumai siekia27,5 milijono arba 112,5 milijono elementų. Nepriklausomai nuo pasirinkto scenarijaus, nepanaudotas aliumininių radiatorių gamybos pajėgumas yra reikšmingas ir siekia apie 94 % arba apie 386 % bendro Sąjungos suvartojimo (žr. (62) konstatuojamąją dalį).

                     (51)

                     Europos Sąjungos prekybos rūmų Kinijoje paskelbtoje ataskaitoje analizuotas bendras nepanaudotas Kinijos aliuminio pramonės pajėgumas. Šios ataskaitos duomenimis 2008–2015 m. nepanaudotas pajėgumas padvigubėjo nuo maždaug 5 milijonų tonų iki beveik 10 milijonų tonų. Todėl akivaizdu, kad Kinijos aliumininių radiatorių gamintojai galėtų gauti papildomą aliuminio kiekį, jei jie padidintų savo gamybą.

                     (52)

                     Nei per apklausą, nei atliekant tyrimus nebuvo nustatyta jokių faktų, kuriais remiantis būtų galima daryti prielaidą, kad artimoje ateityje paklausa Kinijos vidaus rinkoje gerokai padidės. Tas pat pasakytina apie Kinijos eksportą į kitas trečiąsias šalis, nes nėra informacijos, pagal kurią būtų galima daryti prielaidą, kad aliumininių radiatorių paklausa visame pasaulyje gerokai padidės.

                     (53)

                     Todėl, nesant jokios kitos informacijos, manoma, kad KLR turimi nepanaudoti pajėgumai nebus iki galo išnaudoti nei paklausai vidaus rinkoje, nei paklausai pasaulio mastu tenkinti.

               3.2.2.   Sąjungos rinkos patrauklumas

                     (54)

                     Kad nustatytų galimą importo raidą, jeigu priemonės būtų panaikintos, Komisija vertino Sąjungos rinkos patrauklumą dėl kainų.

                     (55)

                     Komisija analizavo KLR eksporto į trečiąsias šalis peržiūros tiriamuoju laikotarpiu duomenis aštuonių skaitmenų lygmeniu. Tačiau tokios eksporto kainos nebuvo laikomos tiksliai atspindinčiomis aliumininių radiatorių kainas, kadangi klasifikacija tokiu lygmeniu apėmė, be nagrinėjamojo produkto, labai daug produktų, kurių apimtis gerokai viršija (bent 100 kartų) aliumininių radiatorių importo apimtį. Todėl Kinijos eksporto statistiniai duomenys nesuteikia pakankamai įtikinamų įrodymų dėl Kinijos eksporto kainos kitose rinkose.

                     (56)

                     Nesant įtikinamų duomenų apie kainas trečiosioms šalims dėl Kinijos eksportuojančių gamintojų nebendradarbiavimo, vadovaudamasi pagrindinio reglamento 18 straipsnio 1 dalimi Komisija savo duomenis pagrindė prašyme atlikti peržiūrą pateikta informacija.

                     (57)

                     Atsižvelgiant į Kinijos eksportuojančių gamintojų esminius nepanaudotus pajėgumus ir tam tikrų esamų rinkų prisotinimą, Kinijos eksportuojantys gamintojai veikiausiai nukreiptų savo didelius nepanaudotus pajėgumus į Sąjungos rinką, jeigu antidempingo priemonės būtų panaikintos. Ataskaitoje „Pertekliniai pajėgumai Kinijoje“ taip pat nurodyta, kad Kinijos Vyriausybės politika skatinamas eksportas teikiant finansinę paramą ir mokesčių lengvatas, didinant eksporto rinkų, pavyzdžiui, Sąjungos rinkos, patrauklumą.

                     (58)

                     Didelė eksporto iš KLR apimtis ir užimama rinkos dalis pradiniu tiriamuoju laikotarpiu ir tebesitęsiantis nors ir mažesnio, bet vis dar didelio masto aliumininių radiatorių eksportas iš KLR į Sąjungos rinką leidžia Komisijai daryti išvadą, kad Sąjungos rinka yra patraukli KLR aliumininių radiatorių gamintojams. Be to, Kinijos eksporto kainos tebėra dempingo kainos (žr. (47) konstatuojamąją dalį) ir verčia gerokai mažinti Sąjungos pramonės kainas (žr. (76) konstatuojamąją dalį). Atsižvelgiant į labai didelius nepanaudotus pajėgumus KLR ir nedideles Kinijos kainas yra labai didelė tikimybė, kad importas gerokai padidės, jei antidempingo priemonės būtų panaikintos.

               3.2.3.   Išvada dėl dempingo tęsimosi tikimybės

                     (59)

                     Remdamasi tuo, kas išdėstyta, visų pirma nustatytu dempingo skirtumu peržiūros tiriamuoju laikotarpiu, dideliais KLR nepanaudotais pajėgumais ir Sąjungos rinkos patrauklumu, Komisija mano, kad panaikinus priemones dempingas veikiausiai tęstųsi, o Sąjungos rinką užplūstų didelis kiekis dempingo kaina eksportuojamų produktų. Todėl manoma, kad yra dempingo tęsimosi tikimybė, jei būtų leista nebetaikyti dabartinių antidempingo priemonių.

               4.   ŽALOS PASIKARTOJIMO TIKIMYBĖ
         4.1.   Sąjungos pramonės apibrėžtis ir Sąjungos gamyba

                     (60)

                     Peržiūros tiriamuoju laikotarpiu Sąjungoje panašų produktą gamino 6 gamintojai. Jie sudaro Sąjungos pramonę, apibrėžtą pagrindinio reglamento 4 straipsnio 1 dalyje.

               4.2.   Pirminės pastabos

                     (61)

                     Žala buvo įvertinta remiantis gamybos, gamybos pajėgumų, pajėgumų naudojimo, pardavimo, rinkos dalies, užimtumo, našumo ir augimo tendencijomis, nustatytomis visos Sąjungos pramonės lygmeniu, ir kainų, pelningumo, grynųjų pinigų srauto, galimybių padidinti kapitalą ir investicijas, atsargų, investicijų grąžos ir atlyginimų tendencijomis, nustatytomis atrinktiems Sąjungos gamintojams.

               4.3.   Sąjungos suvartojimas

                     (62)

                     Komisija Sąjungos suvartojimą nustatė sumuodama:

                                 a)

                                 patikrintą keturių atrinktų Sąjungos gamintojų parduotą kiekį Sąjungoje;

                                 b)

                                 neatrinktų bendradarbiaujančių Sąjungos gamintojų parduotą kiekį, duomenys apie kurį buvo pateikti prašyme atlikti peržiūrą, ir AIRAL pateiktus duomenis; taip pat

                                 c)

                                 importo apimtį, kurią paskelbė Eurostatas.

                     (63)

                     Sąjungos aliumininių radiatorių suvartojimo raida:

                        1 lentelė

                        Sąjungos suvartojimas

                                 2014 m.

                                 2015 m.

                                 2016 m.

                                 Peržiūros tiriamasis laikotarpis

                                 Bendras Sąjungos suvartojimas (elementais)

                                 24 042 569

                                 25 768 567

                                 27 283 660

                                 27 960 430

                                    Indeksas (2014 m. = 100)

                                    100

                                    107

                                    113

                                    116

                                    Šaltinis: Eurostatas, AIRAL ir klausimyno atsakymai.

                     (64)

                     Nagrinėjamuoju laikotarpiu Sąjungos suvartojimas palaipsniui padidėjo 16 %. Kasmetinių duomenų analizė rodo palaipsnį augimą šiuo laikotarpiu, greitesnį 2014 ir 2015 m. ir nusistovėjusį nuo 2016 m. iki peržiūros tiriamojo laikotarpio pabaigos.

               4.4.   Importas iš KLR

         4.4.1.   Importo iš KLR apimtis ir rinkos dalis

                     (65)

                     Komisija aliumininių radiatorių importo iš KLR į Sąjungą apimtį nustatė remdamasi Eurostato duomenimis ir importo rinkos dalimis, palygindama šias importo apimtis su Sąjungos suvartojimu, kaip parodyta 1 lentelėje.

                     (66)

                     Aliumininių radiatorių importo iš KLR į Sąjungą raida:

                        2 lentelė

                        Importuotų prekių kiekis ir rinkos dalis

                                 2014 m.

                                 2015 m.

                                 2016 m.

                                 2017 m.

                                 Importo iš KLR apimtis (elementais)

                                 1 652 979

                                 456 581

                                 983 268

                                 746 354

                                    Indeksas (2014 m. = 100)

                                    100

                                    28

                                    59

                                    45

                                 Importo iš KLR rinkos dalis (%)

                                 7

                                 2

                                 4

                                 3

                                    Šaltinis: Eurostatas.

                     (67)

                     Importas iš KLR buvo didžiausias 2014 m., gerokai sumažėjo 2015 m., vėl padidėjo 2016 m. ir mažėjo peržiūros tiriamuoju laikotarpiu. Padidėjus Sąjungos suvartojimui tuo pačiu laikotarpiu importo iš KLR rinkos dalis mažėjo nuo didžiausios (7 %) iki mažiausios (3 %) peržiūros tiriamojo laikotarpio pabaigoje.

                     (68)

                     Tačiau analizuojant žalą svarbu atkreipti dėmesį į tai, kad importas iš KLR į Sąjungą ir toliau buvo įvežamas sumokėjus muitus per visą nagrinėjamąjį laikotarpį.

               4.4.2.   Importo iš KLR kaina

                     (69)

                     Komisija naudojo Eurostato paskelbtas importo iš KLR kainas.

                     (70)

                     Vidutinės importo iš KLR į Sąjungą kainos raida:

                        3 lentelė

                        Importo iš KLR kainos

                                 2014 m.

                                 2015 m.

                                 2016 m.

                                 Peržiūros tiriamasis laikotarpis

                                 Importo iš KLR kainos
                                 (EUR už elementą)

                                 2,47

                                 3,29

                                 3,28

                                 3,37

                                    Indeksas (2014 m. = 100)

                                    100

                                    133

                                    133

                                    136

                                    Šaltinis: Eurostatas.

                     (71)

                     Importo iš KLR kainos per nagrinėjamąjį laikotarpį padidėjo 36 %, o labiausiai didėjo 2014–2015 m.

                     (72)

                     Nepaisant importo iš KLR vieneto kainos didėjimo nagrinėjamuoju laikotarpiu vidutinė iš KLR importuojamo vieneto kaina buvo gerokai mažesnė tiek už vidutinę vieneto pardavimo kainą, tiek už vidutinę Sąjungos pramonės vieneto gamybos kainą, kaip nurodyta 7 lentelėje. Todėl Sąjungos pardavimo kainoms buvo daromas didelis kainų spaudimas.

               4.4.3.   Priverstinis kainų mažinimas

                     (73)

                     Priverstinį kainų mažinimą per peržiūros tiriamąjį laikotarpį Komisija nustatė lygindama:

                                 a)

                                 atrinktų Sąjungos gamintojų produkto vidutines svertines pardavimo kainas, taikytas nesusijusiems pirkėjams Sąjungos rinkoje, pakoreguotas atsižvelgiant į gamintojo kainas EXW sąlygomis, bei

                                 b)

                                 Eurostato aliumininių radiatorių importo iš KLR CIF kainos, pakoreguotos pagal iškrauto produkto kainą, įskaitant antidempingo muitą, duomenis.

                     (74)

                     Palyginus gauti rezultatai išreikšti atrinktų Sąjungos gamintojų vidutinės kainos peržiūros tiriamuoju laikotarpiu procentine dalimi.

                     (75)

                     Palyginus importui iš KLR nustatytas 19,3 % vidutinis svertinis priverstinio kainų mažinimo peržiūros tiriamuoju laikotarpiu Sąjungos rinkoje skirtumas.

               4.5.   Sąjungos pramonės ekonominė padėtis

         4.5.1.   Bendrosios pastabos

                     (76)

                     Pagal pagrindinio reglamento 3 straipsnio 4 dalį Komisija nagrinėjo importo dempingo kainomis poveikį Sąjungos pramonei įvertindama visus ekonominius veiksnius, nagrinėjamuoju laikotarpiu turėjusius įtakos Sąjungos pramonės būklei.

                     (77)

                     Kaip minėta (12) konstatuojamojoje dalyje, nustatant galimą žalą Sąjungos pramonei atlikta atranka.

                     (78)

                     Siekdama nustatyti žalą Komisija atskirai nagrinėjo makroekonominius ir mikroekonominius žalos rodiklius.

                     (79)

                     Makroekonominius rodiklius Komisija vertino remdamasi prašyme atlikti peržiūrą, AIRAL ir patikrintuose atrinktų Sąjungos gamintojų klausimyno atsakymuose pateiktais duomenimis. Vertinti visų Sąjungos gamintojų duomenys.

                     (80)

                     Mikroekonominius rodiklius Komisija vertino remdamasi patikrintuose atrinktų Sąjungos gamintojų klausimyno atsakymuose pateiktais duomenimis.

                     (81)

                     Nustatyta, kad abu duomenų rinkiniai buvo reprezentatyvūs Sąjungos pramonės ekonominės padėties atžvilgiu.

                     (82)

                     Makroekonominiai rodikliai: gamyba, gamybos pajėgumas, pajėgumų naudojimas, pardavimo apimtis, rinkos dalis, augimas, užimtumas ir našumas.

                     (83)

                     Mikroekonominiai rodikliai: vidutinės vieneto kainos, vieneto sąnaudos, darbo sąnaudos, atsargos, pelningumas, grynųjų pinigų srautas, investicijos, investicijų grąža ir pajėgumas padidinti kapitalą.

               4.5.2.   Makroekonominiai rodikliai

         4.5.2.1.   Gamyba, gamybos pajėgumai ir pajėgumų naudojimas

                     (84)

                     Visos Sąjungos pramonės gamybos, gamybos pajėgumų ir pajėgumų naudojimo raida nagrinėjamuoju laikotarpiu:

                        4 lentelė

                        Sąjungos gamintojų gamyba, gamybos pajėgumai ir pajėgumų naudojimas

                                 2014 m.

                                 2015 m.

                                 2016 m.

                                 Peržiūros tiriamasis laikotarpis

                                 Gamybos apimtis (elementais)

                                 46 693 417

                                 42 280 155

                                 41 857 954

                                 41 449 917

                                    Indeksas (2014 m. = 100)

                                    100

                                    91

                                    90

                                    89

                                 Gamybos pajėgumai (elementais)

                                 93 110 159

                                 93 279 192

                                 84 940 419

                                 82 263 333

                                    Indeksas (2014 m. = 100)

                                    100

                                    100

                                    91

                                    88

                                 Pajėgumų naudojimas (%)

                                 50

                                 45

                                 49

                                 50

                                    Indeksas (2014 m. = 100)

                                    100

                                    90

                                    98

                                    100

                                    Šaltinis: Eurostatas, AIRAL ir klausimyno atsakymai.

                     (85)

                     Nagrinėjamuoju laikotarpiu Sąjungos pramonės gamybos apimtis sumažėjo 11 %. Kasmetinių duomenų analizė rodo, kad 2015 m. gamybos apimtis didėjo 9 %, vėliau liko stabili nuo 2015 m. iki peržiūros tiriamojo laikotarpio pabaigos.

                     (86)

                     Sąjungos pramonės pajėgumai nagrinėjamuoju laikotarpiu sumažėjo 12 %, o tai rodo, kad Sąjungos pramonė buvo pajėgi mažinti pajėgumus reaguodama į gamybos mažinimą tuo laikotarpiu.

                     (87)

                     Pajėgumų naudojimas visu nagrinėjamuoju laikotarpiu išliko nedidelis, bet sumažėjęs 2015 m. jis vėl padidėjo tiriamojo laikotarpio pabaigoje iki 2014 m. lygio.

               4.5.2.2.   Pardavimo apimtis ir rinkos dalis

                     (88)

                     Sąjungos pramonės pardavimo apimties ir rinkos dalies raida nagrinėjamuoju laikotarpiu:

                        5 lentelė

                        Sąjungos gamintojų pardavimo apimtis ir rinkos dalis

                                 2014 m.

                                 2015 m.

                                 2016 m.

                                 Peržiūros tiriamasis laikotarpis

                                 Pardavimo Sąjungoje apimtis (elementais)

                                 21 445 218

                                 25 083 295

                                 25 938 789

                                 26 681 081

                                    Indeksas (2014 m. = 100)

                                    100

                                    117

                                    121

                                    124

                                 Rinkos dalis (%)

                                 89

                                 97

                                 95

                                 95

                                    Indeksas (2014 m. = 100)

                                    100

                                    109

                                    107

                                    107

                                    Šaltinis: Eurostatas, AIRAL ir klausimyno atsakymai.

                     (89)

                     Sąjungos pramonės pardavimo apimtis Sąjungos rinkoje nagrinėjamuoju laikotarpiu padidėjo maždaug 24 % arba viršijo suvartojimo Sąjungos rinkoje augimą tuo pačiu laikotarpiu.

                     (90)

                     Sąjungos pramonės rinkos dalis nagrinėjamuoju laikotarpiu padidėjo nuo 89 % iki 95 % po Sąjungos suvartojimo padidėjimo ir importo sumažėjimo po 2014 m.

               4.5.2.3.   Augimas

                     (91)

                     Sąjungos suvartojimas nagrinėjamuoju laikotarpiu išaugo 16 %, o Sąjungos pramonės pardavimo apimtis padidėjo 24 %, todėl padidėjo Sąjungos pramonės rinkos dalis, nors galimybės importuoti produktus iš KLR ir kitur išliko.

               4.5.2.4.   Užimtumas ir našumas

                     (92)

                     Sąjungos pramonės užimtumo ir našumo raida nagrinėjamuoju laikotarpiu:

                        6 lentelė

                        Sąjungos gamintojų užimtumas ir našumas

                                 2014 m.

                                 2015 m.

                                 2016 m.

                                 Peržiūros tiriamasis laikotarpis

                                 Darbuotojų skaičius

                                 1 387

                                 1 306

                                 1 313

                                 1 323

                                    Indeksas (2014 m. = 100)

                                    100

                                    94

                                    95

                                    95

                                 Našumas (elementais darbuotojui)

                                 34 676

                                 32 365

                                 31 869

                                 31 379

                                    Indeksas (2014 m. = 100)

                                    100

                                    93

                                    92

                                    90

                                    Šaltinis: Eurostatas, AIRAL ir klausimyno atsakymai.

                     (93)

                     Nagrinėjamuoju laikotarpiu dėl sumažėjusios Sąjungos pramonės gamybos apimties užimtumas taip pat sumažėjo 5 %.

                     (94)

                     Vis dėlto dėl sumažėjusios gamybos tuo pačiu laikotarpiu Sąjungos pramonės darbo našumas taip pat atitinkamai mažėjo.

               4.5.3.   Mikroekonominiai rodikliai

         4.5.3.1.   Kainos ir kainoms poveikio turintys veiksniai

                     (95)

                     Atrinktų Sąjungos gamintojų pardavimo nesusijusiems pirkėjams Sąjungoje vidutinių kainų raida nagrinėjamuoju laikotarpiu:

                        7 lentelė

                        Pardavimo Sąjungoje kainos ir vieneto sąnaudos

                                 2014 m.

                                 2015 m.

                                 2016 m.

                                 Peržiūros tiriamasis laikotarpis

                                 Vidutinė vieneto pardavimo Sąjungoje kaina (EUR už elementą)

                                 5,7

                                 5,7

                                 5,7

                                 5,7

                                    Indeksas (2014 m. = 100)

                                    100

                                    100

                                    100

                                    100

                                 Vieneto gamybos sąnaudos (EUR už elementą)

                                 5,2

                                 5,5

                                 5,4

                                 5,2

                                    Indeksas (2014 m. = 100)

                                    100

                                    106

                                    103

                                    101

                                    Šaltinis: klausimyno atsakymai.

                     (96)

                     Sąjungos pramonės vidutinė vieneto pardavimo nesusijusiems vartotojams Sąjungoje kaina nagrinėjamuoju laikotarpiu nesikeitė ir sudarė 5,7 EUR už elementą.

                     (97)

                     Vidutinės Sąjungos pramonės gamybos sąnaudos nagrinėjamuoju laikotarpiu šiek tiek padidėjo (1 %) – 2015 m. išaugo 6 %, po to iki peržiūros tiriamojo laikotarpio pabaigos sumažėjo 5 %.

               4.5.3.2.   Darbo sąnaudos

                     (98)

                     Atrinktų Sąjungos gamintojų vidutinių darbo sąnaudų raida nagrinėjamuoju laikotarpiu:

                        8 lentelė

                        Vidutinės vieno darbuotojo darbo sąnaudos

                                 2014 m.

                                 2015 m.

                                 2016 m.

                                 Peržiūros tiriamasis laikotarpis

                                 Vieno darbuotojo vidutinės darbo sąnaudos (EUR darbuotojui)

                                 32 242

                                 32 604

                                 32 880

                                 32 086

                                    Indeksas (2014 m. = 100)

                                    100

                                    101

                                    102

                                    100

                                    Šaltinis: klausimyno atsakymai.

                     (99)

                     Vidutinės Sąjungos pramonės vieno darbuotojo darbo sąnaudos per nagrinėjamąjį laikotarpį šiek tiek padidėjo.

               4.5.3.3.   Atsargos

                     (100)

                     Atrinktų Sąjungos gamintojų atsargų lygio raida nagrinėjamuoju laikotarpiu:

                        9 lentelė

                        Atsargos

                                 2014 m.

                                 2015 m.

                                 2016 m.

                                 Peržiūros tiriamasis laikotarpis

                                 Laikotarpio pabaigos atsargos (elementais)

                                 4 379 462

                                 3 735 054

                                 4 234 495

                                 3 613 428

                                    Indeksas (2014 m. = 100)

                                    100

                                    85

                                    97

                                    83

                                 Laikotarpio pabaigos atsargos (gamybos procentine dalimi) (%)

                                 12,6

                                 12,2

                                 14,2

                                 12,1

                                    Indeksas (2014 m. = 100)

                                    100

                                    98

                                    113

                                    96

                                    Šaltinis: klausimyno atsakymai.

                     (101)

                     Nagrinėjamuoju laikotarpiu Sąjungos pramonės laikotarpio pabaigos atsargų lygis sumažėjo 17 %. Nagrinėjamuoju laikotarpiu atsargų lygis sudarė apie 12–14 % jų gamybos.

               4.5.3.4.   Pelningumas, pinigų srautas, investicijos, investicijų grąža ir pajėgumas padidinti kapitalą

                     (102)

                     Sąjungos pramonės pelningumą Komisija nustatė ikimokestinį grynąjį pelną, gautą parduodant panašų produktą nesusijusiems pirkėjams Sąjungoje, išreiškusi tokio pardavimo apyvartos procentine dalimi.

                     (103)

                     Atrinktų Sąjungos gamintojų pelningumo, pinigų srauto, investicijų ir investicijų grąžos raida per nagrinėjamąjį laikotarpį:

                        10 lentelė

                        Pelningumas, grynųjų pinigų srautas, investicijos ir investicijų grąža

                                 2014 m.

                                 2015 m.

                                 2016 m.

                                 Peržiūros tiriamasis laikotarpis

                                 ES pardavimo nesusijusiems pirkėjams pelningumas (apyvartos dalis, %)

                                 5,4

                                 3,1

                                 4,4

                                 6,8

                                    Indeksas (2014 m. = 100)

                                    100

                                    58

                                    81

                                    125

                                 Grynųjų pinigų srautas (mln. EUR)

                                 10

                                 14

                                 12

                                 24

                                    Indeksas (2014 m. = 100)

                                    100

                                    140

                                    120

                                    240

                                 Investicijos (mln. EUR)

                                 14

                                 16

                                 25

                                 8

                                    Indeksas (2014 m. = 100)

                                    100

                                    114

                                    179

                                    57

                                 Investicijų grąža (%)

                                 49

                                 5

                                 12

                                 32

                                    Indeksas (2014 m. = 100)

                                    100

                                    11

                                    24

                                    65

                                    Šaltinis: klausimyno atsakymai.

                     (104)

                     Sąjungos pramonės pelningumas mažėjo 2014–2016 m., bet peržiūros tiriamuoju laikotarpiu vėl padidėjo.

                     (105)

                     Grynųjų pinigų srautas yra Sąjungos pramonės gebėjimas pačiai finansuoti savo veiklą. Grynųjų pinigų srautas nuo 2014 m. iki peržiūros tiriamojo laikotarpio pabaigos padidėjo 143 %.

                     (106)

                     Nagrinėjamuoju laikotarpiu metinės investicijos į Sąjungos pramonės pagamintą panašų produktą dėl gamybos mažėjimo sumažėjo 43 %.

                     (107)

                     Investicijų grąža išreiškiama investicijų grynosios buhalterinės vertės pelno procentiniu dydžiu. Nagrinėjamuoju laikotarpiu Sąjungos pramonės investicijų grąža sumažėjo nuo 49 iki 32 %, nesant nuoseklios kasmetinės tendencijos.

               4.5.4.   Išvada dėl Sąjungos pramonės padėties

                     (108)

                     Per tyrimą nustatyta, kad daugumos žalos rodiklių raida buvo teigiama ir Sąjungos pramonės ekonominė ir finansinė padėtis per nagrinėjamąjį laikotarpį pagerėjo.

                     (109)

                     Taikant galiojančias priemones, Sąjungos pramonė sugebėjo padidinti savo rinkos dalį ir sugebėjo atkurti grynųjų pinigų srautą bei investicijų grąžą.

                     (110)

                     Sąjungos pramonės pelningumas nagrinėjamuoju laikotarpiu padidėjo ir buvo tik 0,6 % mažesnis nei tikslinis pelnas pradinio tyrimo metu. Reikėtų pažymėti, kad tikslinis pelnas buvo nustatytas tada, kai Kinijos rinkos dalis sudarė 13 %, o šiuo metu ji sudaro tik 3 %.

                     (111)

                     Tačiau Sąjungos pramonė sumažino gamybą, užimtumą ir investicijas ir toliau veikė naudodama mažai pajėgumų.

                     (112)

                     Nepaisydama šios tendencijos Komisija padarė išvadą, kad apskritai vertinant žalos veiksnius Sąjungos pramonė gerokai pagerino savo finansinę padėtį ir iš esmės atsigavo po patirtos didelės materialinės žalos, kurią Komisija patvirtino atlikdama pradinį tyrimą.

               4.6.   Žalos pasikartojimo tikimybė

                     (113)

                     Pagal pagrindinio reglamento 11 straipsnio 2 dalį Komisija nagrinėjo, ar, leidus nebetaikyti KLR atžvilgiu taikomų priemonių, importuojamų Kinijos produktų daroma materialinė žala pasikartotų. Tyrimas parodė, kad peržiūros tiriamuoju laikotarpiu importas iš KLR buvo vykdomas dempingo kaina ((46) konstatuojamoji dalis) ir tikėtina, kad dempingas tęsis, jei būtų leista nebetaikyti priemonių ((60) konstatuojamoji dalis).

                     (114)

                     Siekdama nustatyti žalos pasikartojimo tikimybę, jei KLR taikomos priemonės būtų panaikintos, Komisija nagrinėjo i) KLR nepanaudotus pajėgumus, ii) Sąjungos rinkos patrauklumą ir iii) importo iš Kinijos poveikį Sąjungos pramonės padėčiai, jei priemonių KLR būtų leista nebetaikyti.

               KLR nepanaudoti pajėgumai

                     (115)

                     Kaip paaiškinta (52)–(57) konstatuojamosiose dalyse, Sąjunga vis dar yra patraukli rinka KLR ir yra nepanaudotų pajėgumų, kurie labai viršija bendrą Sąjungos suvartojimą peržiūros tiriamuoju laikotarpiu. Be to, kaip minėta (52) konstatuojamojoje dalyje, nenustatyta faktų, kurie rodytų, kad artimiausioje ateityje paklausa KLR vidaus rinkoje arba bet kurios trečiosios šalies rinkoje pastebimai padidės. Todėl Komisija padarė išvadą, kad Kinijos arba kitų trečiųjų šalių rinkos negalėtų absorbuoti turimų nepanaudotų pajėgumų, kurie greičiausiai būtų panaudoti produktams tiekti Sąjungos rinkai, jeigu priemonės nustotų galioti.

               Sąjungos rinkos patrauklumas

                     (116)

                     Atsižvelgiant į importo iš KLR į Sąjungą apimtį per visą nagrinėjamąjį laikotarpį, nepaisant galiojančių priemonių, Sąjungos rinka laikoma patrauklia importui iš Kinijos. Pradiniu tiriamuoju laikotarpiu (2010–2011 m.) Kinijos importo rinkos dalis buvo 24 %, o tai rodo galimą importo iš KLR lygį, jeigu priemonės nustotų galioti.

                     (117)

                     Jeigu antidempingo muitas nebūtų taikomas, dėl importo iš KLR Sąjungos pardavimo kainos peržiūros tiriamuoju laikotarpiu būtų priverstinai sumažintos 28,3 %. Tai yra tikėtinos importo iš KLR kainos, jei priemonės būtų panaikintos, rodiklis. Remiantis tuo, kas išdėstyta, tikėtina, kad, jei priemonės būtų panaikintos, spaudimas kainoms Sąjungos rinkoje gerokai padidėtų, todėl Sąjungos pramonė vėl patirtų materialinę žalą.

                     (118)

                     Todėl galima teigti, kad, jei priemonės nebebus taikomos, Kinijos eksportuojantys gamintojai veikiausiai padidins eksporto į Sąjungos rinką apimtį ir užimamą rinkos dalį, be to, veikiausiai bus importuojama dempingo kainomis, dėl kurių bus gerokai priverstinai mažinamos Sąjungos pramonės pardavimo kainos.

               Poveikis Sąjungos pramonei

                     (119)

                     Jeigu priemonės būtų panaikintos, Sąjungos pramonė nepajėgtų išlaikyti savo pardavimo apimties ir rinkos dalies dėl importo mažomis kainomis iš Kinijos. Labai tikėtina, kad, jeigu priemonių būtų leista nebetaikyti, Kinijai tenkanti rinkos dalis greitai padidėtų. Sumažėjus pardavimo apimčiai, dar labiau sumažėtų pajėgumų panaudojimas ir padidėtų vidutinės gamybos sąnaudos. Taip būtų daromas neigiamas poveikis Sąjungos pramonės finansinei padėčiai, pirmiausia toliau mažinant pelningumą.

                     (120)

                     Tikėtina, kad priemonėms nustojus galioti būtų daromas neigiamas poveikis Sąjungos pramonei, ypač užimtumui. Nagrinėjamuoju laikotarpiu Sąjungos pramonė jau sumažino su produktais susijusį užimtumą. Priemonėms nustojus galioti gali tekti uždaryti ištisus gamybos padalinius.

                     (121)

                     Taigi, darytina išvada, jog yra didelė tikimybė, kad baigus galioti esamoms priemonėms pasikartotų importo iš Kinijos daroma žala, ir tikėtina, kad jau ir taip pažeidžiama Sąjungos pramonės padėtis dar labiau pablogėtų.

               Išvada

                     (122)

                     Jei priemonės bus panaikintos, veikiausiai labai padidės importas iš Kinijos dempingo kainomis, dėl kurių bus priverstinai mažinamos Sąjungos pramonės pardavimo kainos. Todėl Komisija padarė išvadą, kad yra didelė tikimybė, jog priemones panaikinus žala pasikartotų.

               5.   SĄJUNGOS INTERESAI

                     (123)

                     Pagal pagrindinio reglamento 21 straipsnį Komisija nagrinėjo, ar KLR taikomų antidempingo priemonių tolesnis taikymas neprieštarautų visos Sąjungos interesams.

                     (124)

                     Komisija nustatė Sąjungos interesus įvertindama visus susijusius interesus, įskaitant Sąjungos pramonės, importuotojų ir naudotojų interesus. Pagal pagrindinio reglamento 21 straipsnio 2 dalį visoms suinteresuotosioms šalims buvo suteikta galimybė pareikšti savo nuomonę.

                     (125)

                     Tuo remdamasi Komisija išnagrinėjo, ar, nepaisant išvadų, susijusių su tikimybe, kad tęsis dempingas ir bus toliau daroma žala, yra įtikinamų priežasčių, leidžiančių daryti išvadą, kad šiuo konkrečiu atveju toliau taikant galiojančias priemones būtų prieštaraujama Sąjungos interesams.

               5.1.   Sąjungos pramonės interesai

                     (126)

                     Galiojančios priemonės leido Sąjungos pramonei pradėti atsigauti po buvusio dempingo, bet dėl jų dar nepavyko padidinti pajėgumų panaudojimo ir pasiekti tikslinio pelno dydžio.

                     (127)

                     Tuo pačiu metu Komisija taip pat padarė išvadą, kad, jei būtų leista nebetaikyti priemonių KLR, Sąjungos pramonės padėtis veikiausiai pablogėtų.

                     (128)

                     Todėl Komisija padarė išvadą, kad tolesnis priemonių KLR taikymas Sąjungos pramonei būtų naudingas.

               5.2.   Importuotojų interesai

                     (129)

                     Komisija nusiuntė klausimynus dviem bendradarbiaujantiems importuotojams. Kaip pirmiau minėta, vienas importuotojas atsakė į klausimyną ir buvo patikrintas. Kiti importuotojai apie save nepranešė.

                     (130)

                     Nustačius muitą bendradarbiaujantis importuotojas sugebėjo rasti kitą panašaus produkto konkurencingą šaltinį. Nors tie radiatoriai kiek brangesni, jie gaminami arčiau Sąjungos rinkos ir yra lengviau prieinami. Taip sumažėja importuotojo sandėliavimo išlaidos ir laikas, o tai vertina importuotojų klientai.

                     (131)

                     Komisija padarė išvadą, kad nėra jokių požymių, rodančių, kad toliau taikant priemones daromas neigiamas poveikis importuotojams būtų didesnis už teigiamą priemonių poveikį Sąjungos pramonei.

               5.3.   Naudotojų interesai

                     (132)

                     Kaip nurodyta pirmiau, joks naudotojas Sąjungoje po tyrimo inicijavimo nepranešė apie save ir nebendradarbiavo atliekant šį tyrimą.

                     (133)

                     Aliumininiai radiatoriai yra vartojimo produktas, gaminamas ekstruzijos arba liejimo slegiant būdu. Radiatorių naudotojai yra platintojai ir didelės mažmeninės prekybos organizacijos, kurios vėliau parduoda radiatorius, skirtus montuoti.

                     (134)

                     Tokie naudotojai turi galimybę visą arba beveik visą dėl muito taikymo padidėjusios kainos dalį perkelti galutiniams naudotojams, nes pastariesiems tokių priemonių poveikis nebūtų didelis.

                     (135)

                     Šie duomenys buvo patvirtinti atliekant šią peržiūrą, nes tyrimas neatskleidė jokių duomenų, kurie paneigtų pradinius duomenis laikotarpiu po galiojančių priemonių nustatymo.

                     (136)

                     Be kita ko, nepaisant to, kad priemonės buvo taikomos nuo 2012 m., produktas naudotojams Sąjungoje ir toliau buvo tiekiamas iš KLR ir iš kitur. Naudotojai atliekant peržiūros tyrimą nebendradarbiavo.

                     (137)

                     Remdamasi tuo, kas išdėstyta, ir pradinio tyrimo išvadomis, Komisija padarė išvadą, kad toliau taikant priemones nebus padaryta reikšmingo neigiamo poveikio naudotojams.

               5.4.   Išvada dėl Sąjungos interesų

                     (138)

                     Remdamasi tuo, kas išdėstyta pirmiau, Komisija padarė išvadą, kad nėra jokių įtikinamų priežasčių, kad galiojančių priemonių importuojamiems KLR kilmės aliumininiams radiatoriams tolesnis taikymas neatitiktų Sąjungos interesų.

               6.   ANTIDEMPINGO PRIEMONĖS

                     (139)

                     Visoms suinteresuotosioms šalims buvo pranešta apie esminius faktus ir aplinkybes, kuriais remiantis ketinama toliau taikyti galiojančias antidempingo priemones. Joms taip pat buvo nustatytas laikotarpis, per kurį jos galėjo pateikti savo pastabas po šio informacijos atskleidimo ir prašyti, kad Komisija ir (arba) prekybos bylas nagrinėjantis pareigūnas jas išklausytų. Nebuvo gauta jokių pastabų ar pareiškimų arba prašymų surengti klausymus.

                     (140)

                     Atsižvelgiant į tai, kas išdėstyta pirmiau, daroma išvada, kad importuojamiems KLR kilmės aliumininiams radiatoriams taikytinos, galutiniu reglamentu su pakeitimais, padarytais keičiančiuoju reglamentu, nustatytos antidempingo priemonės turėtų būti ir toliau taikomos.

                     (141)

                     Šiame reglamente konkrečioms bendrovėms nurodytos antidempingo muito normos taikomos tik šių bendrovių, t. y. konkrečiai paminėtų juridinių asmenų, pagamintam importuojamam nagrinėjamajam produktui. Bet kurios kitos bendrovės, kurios pavadinimas ir adresas šio reglamento rezoliucinėje dalyje konkrečiai nepaminėtas, įskaitant subjektus, susijusius su konkrečiai paminėtomis bendrovėmis, pagamintam importuojamam nagrinėjamajam produktui šios normos negali būti taikomos – jam taikoma „visoms kitoms bendrovėms“ nustatyta muito norma.

                     (142)

                     Visi prašymai taikyti šias individualias antidempingo muito normas (pvz., pasikeitus subjekto pavadinimui arba įkūrus naują gamybos arba pardavimo subjektą) turėtų būti nedelsiant siunčiami Komisijai (6), nurodant visą svarbią informaciją, ypač informaciją apie bendrovės veiklos pasikeitimus, susijusius su gamyba ir pardavimu vidaus rinkoje bei eksportui, kuriuos lėmė, pvz., minėtas pavadinimo pasikeitimas arba gamybos ir pardavimo subjekto pasikeitimas. Prireikus reglamentas bus atitinkamai iš dalies keičiamas atnaujinant bendrovių, kurioms taikomos individualios muito normos, sąrašą.

                     (143)

                     Komitetas, įsteigtas pagal Reglamento (ES) 2016/1036 15 straipsnio 1 dalį, nuomonės nepateikė,

               PRIĖMĖ ŠĮ REGLAMENTĄ:

            1 straipsnis

               1.   KLR kilmės aliumininiams radiatoriams ir juos sudarantiems elementams arba sekcijoms, kurių KN kodai šiuo metu yra ex 7615 10 10, ex 7615 10 80, ex 7616 99 10 ir ex 7616 99 90 (TARIC kodai 7615101010, 7615108010, 7616991091, 7616999001 ir 7616999091), neatsižvelgiant į tai, ar tokie elementai yra surinkti į rinkinius, išskyrus elektrinius radiatorius, jų elementus ir sekcijas, nustatomas galutinis antidempingo muitas.

               2.   Galutinio antidempingo muito normos, taikomos 1 dalyje aprašyto produkto, kurį pagamino toliau išvardytos bendrovės, neto kainai Sąjungos pasienyje prieš sumokant muitą, yra šios:

                           Bendrovė

                           Muitas (%)

                           Papildomas TARIC kodas

                           Zhejiang Flyhigh Metal Products Co., Ltd.

                           12,6

                           B272

                           Metal Group Co. Ltd.

                           56,2

                           B273

                           Sira (Tianjin) Aluminium Products Co. Ltd.

                           14,9

                           B279

                           Sira Group (Tianjin) Heating Radiators Co. Ltd.

                           14,9

                           B280

                           I priede išvardytos bendrovės

                           21,2

                           Visos kitos bendrovės

                           61,4

                           B999

               3.   Individualios muito normos, nustatytos 2 dalyje nurodytoms bendrovėms, taikomos tik tuo atveju, jei valstybių narių muitinėms pateikiama galiojanti komercinė sąskaita faktūra, atitinkanti II priede išdėstytus reikalavimus. Jeigu minėta sąskaita faktūra nepateikiama, taikomas visoms kitoms bendrovėms nustatytas muitas.

               4.   Jeigu nenurodyta kitaip, taikomos galiojančios muitus reglamentuojančios nuostatos.

            2 straipsnis
            Jeigu naujas Kinijos Liaudies Respublikos eksportuojantis gamintojas pateikia Komisijai pakankamai įrodymų, kad:

                        a)

                        per laikotarpį nuo 2010 m. liepos 1 d. iki 2011 m. birželio 30 d. jis neeksportavo į Sąjungą produkto, aprašyto 1 dalyje;

                        b)

                        nėra susijęs su jokiu Kinijos Liaudies Respublikos eksportuotoju ar gamintoju, kuriam taikomos šiuo reglamentu nustatytos antidempingo priemonės;

                        c)

                        pasibaigus peržiūros tiriamajam laikotarpiui jis faktiškai eksportavo į Sąjungą nagrinėjamąjį produktą arba yra prisiėmęs neatšaukiamų sutartinių įsipareigojimų pasibaigus pradiniam tiriamajam laikotarpiui eksportuoti į Sąjungą didelį produkto kiekį,

                  Komisija gali iš dalies pakeisti I priedą, naują eksportuojantį gamintoją įtraukdama į pradiniame tyrime neatrinktų bendradarbiaujančių bendrovių, kurioms taikytas 21,2 % svertinis vidutinis muitas, sąrašą.

            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 14 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21.

            (2)  OL L 310, 2012 11 9, p. 1.

            (3)  OL C 48, 2017 2 15, p. 10.

            (4)  OL C 377, 2017 11 9, p. 11.

            (5)  Overcapacity in China- An Impediment to the Party's Reform Agenda, Roland Berger, European Union Chamber of Commerce in China, 2016.

            (6)  European Commission, Directorate-General for Trade, Directorate H, Bruxelles/Brussel, BELGIQUE/BELGIЁ.

            I PRIEDAS

                        Bendrovės pavadinimas

                        Papildomas TARIC kodas

                        Jinyun Shengda Industry Co., Ltd.

                        B274

                        Ningbo Ephraim Radiator Equipment Co., Ltd.

                        B275

                        Ningbo Everfamily Radiator Co., Ltd

                        B276

                        Ningbo Ningshing Kinhil Industrial Co.,Ltd.

                        B277

                        Ningbo Ninhshing Kinhil International Co., Ltd.

                        B278

                        Yongkang Jinbiao Machine Electric Co., Ltd.

                        B281

                        Yongkang Sanghe Radiator Co., Ltd.

                        B282

                        Zhejiang Aishuibao Piping Systems Co.,Ltd.

                        B283

                        Zhejiang Botai Tools Co., Ltd.

                        B284

                        Zhejiang East Industry Co.,Ltd.

                        B285

                        Zhejiang Guangying Machinery Co.,Ltd.

                        B286

                        Zhejiang Kangfa Industry & Trading Co., Ltd.

                        B287

                        Zhejiang Liwang Industrial and Trading Co., Ltd.

                        B288

                        Zhejiang Ningshuai Industry Co., Ltd.

                        B289

                        Zhejiang Rongrong Industrial Co., Ltd.

                        B290

                        Zhejiang Yuanda Machinery & Electrical Manufacturing Co., Ltd.

                        B291

            II PRIEDAS
            1 straipsnio 3 dalyje nurodytoje galiojančioje komercinėje sąskaitoje faktūroje turi būti komercinę sąskaitą faktūrą išrašiusio subjekto atstovo pasirašyta tokios formos deklaracija:

                        1)

                        komercinę sąskaitą faktūrą išrašančio subjekto atstovo vardas, pavardė ir pareigos;

                        2)

                        deklaracijos tekstas:

                                    „Patvirtinu, kad (kiekis) šioje sąskaitoje faktūroje nurodytų aliumininių radiatorių ir šiuos radiatorius sudarančių elementų arba sekcijų, parduodamų eksportui į Europos Sąjungą, Kinijos Liaudies Respublikoje pagamino (bendrovės pavadinimas ir registruota buveinė) (papildomas TARIC kodas). Patvirtinu, kad šioje sąskaitoje faktūroje pateikta informacija yra išsami ir teisinga.

                                    Data ir parašas“.


title: 2019 m. vasario 18 d. Komisijos įgyvendinimo reglamentas (ES) 2019/283, kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei

text:
19.2.2019

                  LT

                  Europos Sąjungos oficialusis leidinys

                  L 47/36

         KOMISIJOS ĮGYVENDINIMO REGLAMENTAS (ES) 2019/283
         2019 m. vasario 18 d.
         kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. vasario 19 d. Tarybos reglamentą (EB) Nr. 314/2004 dėl tam tikrų ribojančių priemonių Zimbabvei (1), ypač į jo 11 straipsnio b punktą,
         kadangi:

                     (1)

                     Tarybos sprendimu 2011/101/BUSP (2) nustatyti fiziniai ir juridiniai asmenys, kuriems turi būti taikomi apribojimai, kaip nurodyta to sprendimo 5 straipsnyje;

                     (2)

                     Reglamentu (EB) Nr. 314/2004 tas sprendimas vykdomas, jeigu būtina imtis veiksmų Sąjungos lygmeniu. Konkrečiai, Reglamento (EB) Nr. 314/2004 III priede išvardyti asmenys ir subjektai, kurių lėšos ir ekonominiai ištekliai įšaldomi pagal tą reglamentą;

                     (3)

                     2019 m. vasario mėn. 18 d. Taryba nusprendė Sprendimo 2011/101/BUSP I priede pateiktame asmenų, kuriems turėtų būti taikomi apribojimai, sąraše atnaujinti įrašą dėl vieno asmens ir išbraukti dviejų asmenų vardus ir pavardes;

                     (4)

                     todėl Reglamento (EB) Nr. 314/2004 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 314/2004 III priedas pakeičiamas šio reglamento priedo tekstu.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas pagal Sutartis privalomas visas ir tiesiogiai taikomas valstybėse narėse.
            Priimta Briuselyje 2019 m. vasario 18 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovė

            (1)  OL L 55, 2004 2 24, p. 1.

            (2)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).

            PRIEDAS

                     „III PRIEDAS

                        6 straipsnyje nurodytų asmenų ir subjektų sąrašas

                     I.   Asmenys

                                 Vardas, pavardė (ir kiti vardai)

                                 Tapatybės informacija

                                 Įtraukimo į sąrašą pagrindai

                                             1)

                                             Mugabe, Robert Gabriel

                                 Gimęs 1924 m. vasario 21 d.
                                 Paso Nr. AD001095

                                 Buvęs prezidentas, asmuo, atsakingas už veiklą, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai.

                                             2)

                                             Mugabe, Grace

                                 Gimusi 1965 m. liepos 23 d.
                                 Paso Nr. AD001159
                                 Asmens tapatybės kortelės Nr. 63-646650Q70

                                 Buvusi Zimbabvės Afrikos nacionalinės sąjungos (Patriotinio fronto) moterų lygos sekretorė, dalyvavo veikloje, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai. 2002 m. užgrobė ūkį Iron Mask Estate; įtariama neteisėtai gavusi daug pelno iš deimantų kasybos.

                                             5)

                                             Chiwenga, Constantine

                                 Zimbabvės gynybos pajėgų vadas, generolas (buvęs kariuomenės vadas, generolas leitenantas), gimęs 1956 m. rugpjūčio 25 d.
                                 Paso Nr. AD000263
                                 Asmens tapatybės kortelės Nr. 63-327568M80

                                 Jungtinės operacinės vadovybės narys, prisidėjęs formuojant represinę valstybės politiką arba jai vadovaujant. Naudojo armiją ūkiams užgrobti. 2008 m. rinkimų metu buvo vienas iš pagrindinių smurto, susijusio su papildomo prezidento rinkimų turo procesu, kurstytojų.

                                             6)

                                             Shiri, Perence (dar žinomas kaip Bigboy) Samson Chikerema

                                 Oro pajėgų maršalas (oro pajėgos), gimęs 1955 m. lapkričio 1 d. Asmens tapatybės kortelės Nr. 29-098876M18

                                 Vyresnysis karininkas ir Zimbabvės Afrikos nacionalinės sąjungos (Patriotinio fronto) jungtinės operacinės vadovybės narys; prisidėjo formuojant represinę valstybės politiką arba jai vadovaujant. Dalyvavo politinio smurto veiksmuose, be kita ko, per 2008 m. rinkimus, Vakarų Mašonalande (Mashonaland West) ir Chiadzvoje (Chiadzwa).

                                             7)

                                             Sibanda, Phillip Valerio (dar žinomas kaip Valentine)

                                 Zimbabvės nacionalinės armijos vadas, generolas leitenantas, gimęs 1956 m. rugpjūčio 25 d. arba 1954 m. gruodžio 24 d.
                                 Asmens tapatybės kortelės Nr. 63-357671H26

                                 Vyresnysis karininkas, palaikantis ryšius su Vyriausybe, padėjo formuoti represinę valstybės politiką arba šiai politikai vadovavo.

                           II.   Subjektai

                                 Pavadinimas

                                 Tapatybės informacija

                                 Įtraukimo į sąrašą pagrindai

                                    Zimbabwe Defence Industries (Zimbabvės gynybos pramonė)

                                 10th floor, Trustee House, 55 Samora Machel Avenue, PO Box 6597, Harare, Zimbabvė

                                 Susijusi su Gynybos ministerija ir Zimbabvės Afrikos nacionalinės sąjungos (Patriotinio fronto) vyriausybės frakcija.

               “


title: 2019 m. kovo 4 d. Tarybos įgyvendinimo reglamentas (ES) 2019/352, kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje

text:
5.3.2019

                  LT

                  Europos Sąjungos oficialusis leidinys

                  L 64/1

         TARYBOS ĮGYVENDINIMO REGLAMENTAS (ES) 2019/352
         2019 m. kovo 4 d.
         kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. kovo 5 d. Tarybos reglamentą (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (1), ypač į jo 14 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. kovo 5 d. Taryba priėmė Reglamentą (ES) Nr. 208/2014;

                     (2)

                     remiantis Taryboje atlikta peržiūra, turėtų būti išbrauktas įrašas apie vieną asmenį ir I priedas turėtų būti papildytas informacija apie teisę į gynybą ir teisę į veiksmingą teisminę apsaugą;

                     (3)

                     todėl Reglamento (ES) Nr. 208/2014 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 208/2014 I priedas iš dalies keičiamas taip, kaip nurodyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 4 d.

                  Tarybos vardu

                  Pirmininkas

               A. ANTON

            (1)  OL L 66, 2014 3 6, p. 1.

            PRIEDAS
            Reglamento (ES) Nr. 208/2014 I priedas iš dalies keičiamas taip:

                        1)

                        skirsnis „2 straipsnyje nurodytų fizinių ir juridinių asmenų, subjektų ir įstaigų sąrašas“ iš dalies keičiamas taip:

                                    a)

                                    antraštė pakeičiama taip:
                                    „A.

                                             2 straipsnyje nurodytų asmenų, subjektų ir įstaigų sąrašas“;

                                    b)

                                    iš sąrašo išbraukiamas įrašas apie toliau nurodytą asmenį:

                                                5.

                                                Andrii Petrovych Kliuiev;

                        2)

                        įterpiamas šis skirsnis:
                        „B.
                              Teisė į gynybą ir teisė į veiksmingą teisminę apsaugą

                        Teisė į gynybą ir teisė į veiksmingą teisminę apsaugą pagal Ukrainos baudžiamojo proceso kodeksą
                        Ukrainos baudžiamojo proceso kodekso (toliau – Baudžiamojo proceso kodeksas) 42 straipsnyje numatyta, kad kiekvienas vykstant baudžiamajam procesui įtariamas arba kaltinamas asmuo naudojasi teise į gynybą ir teise į veiksmingą teisminę apsaugą. Tai apima: teisę būti informuotam apie tai, kokiu nusikaltimu asmuo įtariamas ar kaltinamas; teisę būti aiškiai ir nedelsiant informuotam apie Baudžiamojo proceso kodekse numatytas teises; teisę paprašius iškart susisiekti su advokatu; teisę teikti prašymus dėl procesinių veiksmų; ir teisę apskųsti tyrėjo, prokuroro ir tyrimą atliekančio teisėjo sprendimus, veiksmus ir neveikimą. Baudžiamojo proceso kodekso 306 straipsnyje numatyta, kad skundus dėl tyrėjo ar prokuroro sprendimų, veiksmų ar neveikimo vietos teismo tyrimą atliekantis teisėjas turi nagrinėti dalyvaujant skundą pateikusiam asmeniui arba jo advokatui ar teisiniam atstovui. Be to, Baudžiamojo proceso kodekso 309 straipsnyje nurodyta, kokie tyrimą atliekančio teisėjo sprendimai gali būti skundžiami apeliacine tvarka, ir kad kitų sprendimų teisminė peržiūra gali būti atliekama teisme vykstant parengiamosioms procedūroms. Be to, kai kurie procesiniai tyrimo veiksmai gali būti atliekami tik gavus tyrimą atliekančio teisėjo arba teismo nutartį (pvz., turto areštas pagal Baudžiamojo proceso kodekso 164 straipsnį ir sulaikymo priemonės pagal 176 straipsnį).
                        Teisės į gynybą ir teisės į veiksmingą teisminę apsaugą taikymas kiekvienam iš į sąrašą įtrauktų asmenų
                        1.   Viktor Fedorovych Yanukovych
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Yanukovych teisė į gynybą ir teisė į veiksmingą teisminę apsaugą. Tai įrodo visų pirma keletas teismo sprendimų, susijusių su turto areštu, ir 2018 m. lapkričio 1 d. teismo sprendimas leisti suimti įtariamąjį ir iškviesti bei atgabenti jį į teismą, taip pat 2018 m. spalio 8 d. tyrimą atliekančio teisėjo sprendimas, kuriuo prokuratūrai grąžintas prašymas dėl specialaus ikiteisminio tyrimo in absentia.
                        2.   Vitalli Yuriyovych Zakharchenko
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Zakharchenko teisė į gynybą ir teisė į veiksmingą teisminę apsaugą. Tai įrodo visų pirma 2018 m. gegužės 21 d. ir 2018 m. lapkričio 23 d. tyrimą atliekančio teisėjo sprendimai, kuriais leidžiama sulaikyti V. Zakharchenko, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas skirti jam suėmimą.
                        3.   Viktor Pavlovych Pshonka
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Pshonka teisė į gynybą ir teisė į veiksmingą teisminę apsaugą. Tai įrodo visų pirma 2018 m. kovo 12 d. ir 2018 m. rugpjūčio 13 d. tyrimą atliekančio teisėjo sprendimai, kuriais leidžiama sulaikyti V. Pshonka, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas skirti jam suėmimą.
                        6.   Viktor Ivanovych Ratushniak
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Ratushniak teisė į gynybą ir teisė į veiksmingą teisminę apsaugą. Tai įrodo visų pirma 2018 m. gegužės 21 d. ir 2018 m. lapkričio 23 d. tyrimą atliekančio teisėjo sprendimai, kuriais leidžiama sulaikyti V. Ratushniak, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas skirti jam suėmimą.
                        7.   Oleksandr Viktorovych Yanukovych
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta O. Yanukovych teisė į gynybą ir teisė į veiksmingą teisminę apsaugą. Tai įrodo visų pirma 2018 m. vasario 7 d. tyrimą atliekančio teisėjo sprendimas, kuriuo prokuratūrai grąžintas prašymas dėl specialaus ikiteisminio tyrimo in absentia, keletas teismo sprendimų, susijusių su turto areštu, ir 2018 m. birželio 27 d. tyrimą atliekančio teisėjo sprendimas, kuriuo panaikintas prokuratūros nutarimas, kuriuo atsisakyta patenkinti gynybos prašymą užbaigti tyrimą.
                        9.   Artem Viktorovych Pshonka
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta A. Pshonka teisė į gynybą ir teisė į veiksmingą teisminę apsaugą. Tai įrodo visų pirma 2018 m. kovo 12 d. ir 2018 m. rugpjūčio 13 d. tyrimą atliekančio teisėjo sprendimai, kuriais leidžiama sulaikyti V. Pshonka, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas skirti jam suėmimą.
                        11.   Mykola Yanovych Azarov
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta M. Azarov teisė į gynybą ir teisė į veiksmingą teisminę apsaugą. Tai įrodo visų pirma 2018 m. rugsėjo 8 d. tyrimą atliekančio teisėjo sprendimas, kuriuo suteikiamas leidimas vykdyti specialų ikiteisminį tyrimą in absentia, taip pat 2018 m. rugpjūčio 16 d. tyrimą atliekančio teisėjo sprendimas, kuriuo leidžiama sulaikyti M. Azarov, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas jam skirti suėmimą, taip pat keletas teismo sprendimų dėl turto arešto.
                        12.   Serhiy Vitalyovych Kurchenko
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta S. Kurchenko teisė į gynybą ir teisė į veiksmingą teisminę apsaugą. Tai įrodo visų pirma 2018 m. kovo 7 d. tyrimą atliekančio teisėjo sprendimas, kuriuo suteikiamas leidimas vykdyti specialų tyrimą in absentia.
                        13.   Dmytro Volodymyrovych Tabachnyk
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta D. Tabachnyk teisė į gynybą ir teisė į veiksmingą teisminę apsaugą. Tai įrodo visų pirma 2018 m. gegužės 8 d. tyrimą atliekančio teisėjo sprendimas, kuriuo leidžiama sulaikyti D. Tabachnyk, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas jam skirti suėmimą.
                        15.   Serhiy Hennadiyovych Arbuzov
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta S. Arbuzov teisė į gynybą ir teisė į veiksmingą teisminę apsaugą. Tai įrodo visų pirma keletas teismo sprendimų, susijusių su turto konfiskavimu, taip pat su turto arešto panaikinimu.
                        17.   Oleksandr Viktorovych Klymenko
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta O. Klymenko teisė į gynybą ir teisė į veiksmingą teisminę apsaugą. Tai įrodo visų pirma 2018 m. spalio 5 d. tyrimą atliekančio teisėjo sprendimas, kuriuo suteikiamas leidimas vykdyti specialų tyrimą in absentia.
                        18.   Edward Stavytskyi
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta E. Stavytskyi teisė į gynybą ir teisė į veiksmingą teisminę apsaugą. Tai įrodo visų pirma keletas teismo sprendimų dėl turto arešto, 2017 m. lapkričio 22 d. tyrimą atliekančio teisėjo sprendimas, kuriuo suteikiamas leidimas vykdyti specialų tyrimą in absentia, 2018 m. sausio 2 d. prokuroro nurodymas tyrėjui pranešti įtariamiesiems ir jų advokatams apie ikiteisminio tyrimo užbaigimą, ir tai, kad 2018 m. gegužės 8 d. kaltinamasis aktas buvo perduotas Kijevo Sviatošinskio apygardos teismui nagrinėti iš esmės. Iš turimos informacijos taip pat galima spręsti, kad nėra ankstesnio galiojančio prokuratūros sprendimo nepradėti nusikalstamos veikos tyrimo, todėl atitinkamu baudžiamuoju procesu nebuvo pažeistas ne bis in idem principas.“


title: 2019 m. kovo 4 d. Komisijos įgyvendinimo reglamentas (ES) 2019/353, kuriuo 295-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
5.3.2019

                  LT

                  Europos Sąjungos oficialusis leidinys

                  L 64/5

         KOMISIJOS ĮGYVENDINIMO REGLAMENTAS (ES) 2019/353
         2019 m. kovo 4 d.
         kuriuo 295-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 1 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2019 m. vasario 28 d. Jungtinių Tautų Saugumo Tarybos Sankcijų komitetas nusprendė į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą įtraukti vieną įrašą. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas yra privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 4 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 139, 2002 5 29, p. 9.

            PRIEDAS
            Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiuo įrašu:

               „Hamza Usama Muhammad bin Laden. Gimimo data: 1989 5 9. Gimimo vieta: Jeddah, Saudo Arabija. Pilietybė: Saudo Arabijos. Kita informacija: a) Usama bin Laden (mirusio) sūnus; b) kaip pranešė Aiman Muhammed Rabi al-Zawahiri, oficialus „Al-Qaida“ narys. Yra raginęs „Al-Qaida“ šalininkus vykdyti teroristinius išpuolius. Laikomas labiausiai tikėtinu al-Zawahiri įpėdiniu. Įtraukimo į sąrašą pagal 7d straipsnio 2 dalies i punktą data: 2019 2 28.“


title: 2019 m. balandžio 2 d. Komisijos įgyvendinimo reglamentas (ES) 2019/549, kuriuo patvirtinamas saugomos kilmės vietos nuorodos ar saugomos geografinės nuorodos specifikacijos pakeitimas „Cataluña“ / „Catalunya“ (SKVN)

text:
5.4.2019

                  LT

                  Europos Sąjungos oficialusis leidinys

                  L 96/3

         KOMISIJOS ĮGYVENDINIMO REGLAMENTAS (ES) 2019/549
         2019 m. balandžio 2 d.
         kuriuo patvirtinamas saugomos kilmės vietos nuorodos ar saugomos geografinės nuorodos specifikacijos pakeitimas „Cataluña“ / „Catalunya“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     Komisija išnagrinėjo Ispanijos pagal Reglamento (ES) Nr. 1308/2013 105 straipsnį pateiktą saugomos kilmės vietos nuorodos „Cataluña“/„Catalunya“ specifikacijos pakeitimo paraišką;

                     (2)

                     specifikacijos pakeitimo paraišką Komisija paskelbė Europos Sąjungos oficialiajame leidinyje (2), kaip reikalaujama Reglamento (ES) Nr. 1308/2013 97 straipsnio 3 dalyje;

                     (3)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (4)

                     todėl specifikacijos pakeitimo paraiška turėtų būti patvirtinta pagal Reglamento (ES) Nr. 1308/2013 99 straipsnį;

                     (5)

                     šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Cataluña“/„Catalunya“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 2 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 347, 2013 12 20, p. 671.

            (2)  OL C 437, 2018 12 4, p. 5.


title: 2019 m. balandžio 24 d. Komisijos įgyvendinimo reglamentas (ES) 2019/660, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
26.4.2019

                  LT

                  Europos Sąjungos oficialusis leidinys

                  L 112/8

         KOMISIJOS ĮGYVENDINIMO REGLAMENTAS (ES) 2019/660
         2019 m. balandžio 24 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 24 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis (1)

                                 0207 12 90

                                 Užšaldytos Gallus domesticus rūšies paukščių (vištų ir gaidžių) skerdenėlės, vadinamos „65 % viščiukas“

                                 120,2

                                 0

                                 AR

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 243,9

                                 17

                                 AR

                                 218,4

                                 25

                                 BR

                                 219,5

                                 24

                                 TH

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 280,6

                                 2

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: 2019 m. gegužės 3 d. Komisijos įgyvendinimo reglamentas (ES) 2019/696, kuriuo 301-ąjį kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
3.5.2019

                  LT

                  Europos Sąjungos oficialusis leidinys

                  LI 116/1

         KOMISIJOS ĮGYVENDINIMO REGLAMENTAS (ES) 2019/696
         2019 m. gegužės 3 d.
         kuriuo 301-ąjį kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 1 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2019 m. gegužės 1 d. Jungtinių Tautų Saugumo Tarybos Sankcijų komitetas nusprendė į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą įtraukti vieną įrašą. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas;

                     (3)

                     siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 3 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 139, 2002 5 29, p. 9.

            PRIEDAS
            Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiuo įrašu:

               „Mohammed Masood Azhar Alvi (mažiau patikimi alias a) Masud Azhar, b) Wali Adam Isah, c) Wali Adam Esah). Gimimo data: a) 1968 7 10, b) 1968 6 10. Gimimo vieta: Bahavalpuras, Pandžabo provincija, Pakistanas. Pilietybė: Pakistano. Įtraukimo į sąrašą pagal 7d straipsnio 2 dalies i punktą data: 2019 5 1.“